**ELŐTERJESZTÉS**

Tiszavasvári Város Önkormányzata Képviselő-testületének

**2018. november 22-én tartandó ülésére**

**Az előterjesztés tárgya:** **A Rojkó-Med Kft. járóbeteg feladatellátásával kapcsolatos használati szerződés módosításáról**

**Az előterjesztés melléklete**: Rojkó-Med Kft. kérelme

**Ügyiratszám:** TPH/213/2018.

**Az előterjesztés előadója:** Szőke Zoltán polgármester

**Az előterjesztés témafelelőse:** Gazdagné dr. Tóth Marianna osztályvezető

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30 |
| Szociális és Humán Bizottság | SZMSZ 5. melléklet 1.11 |

**Az ülésre meghívni javasolt szervek, személyek:**

|  |  |  |
| --- | --- | --- |
| Rojkó-Med kft. ügyvezetője | Dr. Rojkó László | drrojkolaszlo@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2018. november 16.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

**Témafelelős**: Gazdagné dr. Tóth Marianna

**Előterjesztés**

- a Képviselő-testülethez –

**A Rojkó-Med Kft. járóbeteg feladatellátásával kapcsolatos használati szerződés módosításáról**

**Tisztelt Képviselő-testület!**

A Rojkó-Med Kft. az előterjesztés 1. mellékletét képező **kérelemmel fordult az önkormányzathoz**, melyben a nőgyógyászati és urológia szakrendelés helyének megváltoztatásáról tájékoztat, illetve kéri a testület hozzájárulását, hogy a háziorvosi feladatait két helyszínen láthassa el.

I. 1 Tiszavasvári Város Önkormányzata Képviselő-testülete a **315/2016. (XII.22.) Kt. számú és a 22/2017. (II.2.) Kt. számú határozatával,** mint Ajánlatkérő **„Járóbeteg szakellátás közbeszerzése 2017” tárgyában** kiírt – a **tiszavasvári járóbeteg ellátás szakorvosi és fogászati nem szakorvosi ellátásaira vonatkozó közbeszerzési eljárás -** nyertesével, a **Rojkó-Med Kft-vel feladat-ellátási szerződést kötött**, mely alapján **a Kft. 2018. július 1. napjától a szükséges engedélyek és a finanszírozási szerződés birtokában megkezdte** ezirányú tevékenységét.

Fenti határozatokkal fogadta el a Képviselő-testület azt **a bérleti szerződést is, amely a tevékenység végzéséhez szükséges ingatlan és ingó vagyontárgyak használatát biztosítja** a Kft. részére. Ez alapján a feladatellátás helyként az alábbi ingatlanokat használja a Rojkó-Med Kft**. 2018. július 1. napjától:**

* **Tiszavasvári Vasvári Pál u. 6. szám alatti ingatlan** **(Járóbeteg Szakrendelő),**
* a Központi Orvosi Rendelő **vérvételi hely elhelyezésére szolgáló része**, valamint
* jövőbeli fejlesztés lehetőségét szolgáló vagyonként a **Tiszavasvári, Kabay János u. 21-23. szám** alatti ingatlan

I.2 **A Kabay János u. 21. szám** alatti ingatlanban kapott helyet **Dr. Rojkó László I. számú felnőtt háziorvosi körzetének feladatellátását szolgáló háziorvosi rendelő**, melynek használata a háziorvosi feladatellátásra létrejött szerződés alapján biztosított.

**II. Jelenleg az I.1 pontban meghatározott szerződés módosítása vált szükségessé az alábbiak miatt:**

**II.1. Nőgyógyászat és urológia szakorvosi ellátás:**

A jövőben **a nőgyógyászat és urológia szakrendelések helyszínéül a Kabay János u. 21. szám alatti háziorvosi rendelőjét javasolja. A Kabay János u. 21.-23. szám alatti ingatlanok feladatellátási helyként - ahogyan fentebb már jeleztem -** a **Rojkó-Med Kft. használatában vannak**.

**E tekintetben nem szükséges** a bérleti szerződés módosítása csupán **annyiban, hogy a szerződés 1.1.1 pont b) pontjában szereplő** –*a Központi Orvosi Rendelő vérvételi hely elhelyezésére szolgáló 24,26 m2 nagyságú része* – **ingatlanrész törlésre** kerüljön a szerződésből. (A határozat-tervezet 1. mellékletében foglalt szerződést módosító okirat szerint.) Ebben a helyiségben ugyanis **2018. július 1. napját követően is a Tiszavasvári Egészségügyi Nonprofit Kft. látja el a vérvételi** **hely üzemeltetéséből** fakadó feladatokat.

**II.2. Háziorvosi feladatellátás:**

A kérelemben foglaltak szerint a **Dr. Rojkó László I. számú felnőtt háziorvosi körzetének feladatellátását szolgáló** háziorvosi rendelő a jövőben két helyen működne: a Kabay János u. 21. és a Vasvári Pál u. 6. szám alatt. Ügyvezető úr tájékoztatása alapján az engedélyező hatósággal egyeztetett és a hatóság részéről nincs akadálya annak, hogy két telephelyen működtesse háziorvosi ellátását.

Tiszavasvári Város Önkormányzata és Dr. Rojkó László között az I. számú felnőtt háziorvosi feladatok ellátására létrejött feladat-ellátási szerződés módosítása szükségessé válik a jövőben két helyen működő háziorvosi ellátás miatt, mely szerződés módosítást a testület elé terjesztek, mihelyt a módosításhoz szükséges adatok rendelkezésre állnak (pl.: a két helyen működő háziorvosi ellátás rendelési ideje)

Ügyvezető úr kérelmében jelezte továbbá, hogy a szakrendelő orvosai részére szükséges lenne 1-2 db parkolóhely biztosítása, mellyel kapcsolatban külön előterjesztés készült a testület részére.

Ügyvezető úrnak a 2018. november 7-én megtartott helyszíni bejáráson lehetősége volt arra, hogy felvázolja a testület jelen lévő tagjai részére jövőbeli elképzeléseit. A bejáráson részletesen és szemléletesen ismertette változtatási javaslatait, melyeket szakmailag is alá tudott támasztani, így a benyújtott kérelmét támogatásra javaslom.


Kérem a Képviselő-testületet, hogy szíveskedjen az előterjesztés megtárgyalni és a határozat-tervezetet elfogadni.

Tiszavasvári, 2018. november 16.

**Szőke Zoltán**

**polgármester**

**Előterjesztés 1. számú melléklete**





**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2018. (XI.22.) Kt. számú**

**határozata**

**A Rojkó-Med Kft. járóbeteg feladatellátásával kapcsolatos használati szerződés módosításáról**

Tiszavasvári Város Önkormányzata Képviselő-testülete „***A Rojkó-Med Kft. járóbeteg feladatellátásával kapcsolatos használati szerződés módosításáról*”** című előterjesztéssel kapcsolatban az alábbi határozatot hozza:

I.1 Tiszavasvári Város Önkormányzata  mint bérbeadó – **kezdeményezi a ROJKÓ-Med Kft-vel** (székhelye: 4558 Ófehértó Besenyődi u. 11., képviseli: Dr. Rojkó László) kötött - Tiszavasvári Város Önkormányzata Képviselő-testülete **315/2016. (XII.22.) Kt.** számú határozatával jóváhagyott, és **a 267/2017. (XI.7.) Kt. számú határozattal módosított,** **2017. április 25. napján kelt,** a Tiszavasvári **járóbeteg ellátás szakorvosi feladatainak ellátására szolgáló ingatlanok használati jogának biztosítására** vonatkozó **- bérleti szerződés 1.1.1 pontja – alábbi – b.) pontjának törlését:**

„1.1.1 b.) **Központi Orvosi Rendelő** – tiszavasvári 2852 helyrajzi számú, orvosi rendelő, egészségház, 3 db gépkocsitároló és udvar, szakrendelő, 1350 m2 nagyságú **ingatlan vérvételi hely elhelyezésére szolgáló 24,26 m2 nagyságú részét;”**

**I.2. Elfogadja** a jelen határozat I.1. pontjában foglalt módosítás szerinti, jelen határozat 1. mellékletét képező bérleti szerződést **módosító okiratot és felhatalmazza a polgármestert annak aláírására.**

**II.1** Tiszavasvári Város Önkormányzata hozzájárul, hogy **Dr. Rojkó László I. számú felnőtt háziorvosi feladatok ellátását két telephelyen – a Tiszavasvári, Kabay J. u. 21. szám és a Vasvári Pál u. 6. szám alatt – lássa el.**

Felkéri a polgármestert, hogy a háziorvosi feladatellátási hely változása miatt terjessze a képviselő-testület elé Tiszavasvári Város Önkormányzata és Dr. Rojkó László közötti az I. számú felnőtt háziorvosi feladatok ellátására kötött feladat-ellátási szerződés módosítását.

III.1. Felkéri a polgármestert, hogy a döntésről tájékoztassa a **Rojkó-Med Kft.** ügyvezetőjét.

**Határidő:** azonnal **Felelős:** Szőke Zoltán polgármester

1. melléklet „A Rojkó-Med Kft. járóbeteg feladatellátásával kapcsolatos használati szerződés módosításáról” szóló …/2018. (XI.22.) Kt. számú határozathoz

**BÉRLETI SZERZŐDÉST MÓDOSÍTÓ OKIRAT**

Mely létrejött **Tiszavasvári Város Önkormányzata** (székhelye: 4440 Tiszavasvári, Városháza tér 4., képviseli: **Szőke Zoltán** polgármester, a továbbiakban: **bérbeadó)**, valamint a

**ROJKÓ-MED Tanácsadó és Szolgáltató Kft.** (székhelye: 4558 Ófehértó Besenyődi u. 11. adószáma: 12451245-1-15 képviseli: **Dr. Rojkó László** ügyvezető), továbbiakban **bérlő** (a továbbiakban együtt: Szerződő felek)

között a követezők szerint:

1. **Előzmények:**

I. Tiszavasvári Város Önkormányzata Képviselő-testülete a **315/2016. (XII.22.) Kt. számú és a 22/2017. (II.2.) Kt. számú határozatával,** mint Ajánlatkérő **„Járóbeteg szakellátás közbeszerzése 2017” tárgyában** - a Közbeszerzésekről szóló 2015. évi CXLIII. törvény harmadik rész, XVII. fejezet, 112. § (1) bekezdés b) pontja szerinti közbeszerzési eljárást írt ki, és ezzel a döntésével **elfogadta a** Tiszavasvári **járóbeteg ellátás szakorvosi és nem szakorvosi ellátásaira vonatkozó** feladat-ellátási szerződést.

Ugyanezen határozattal fogadta el a Képviselő-testület a **Rojkó-Med Kft-vel** kötendő **bérleti szerződést,** mely a fenti közbeszerzési eljárás eredményeként **a szakorvosi óraszámra vonatkozó feladatellátás helyszínéül szolgáló ingatlanok használati jogára vonatkozik**.

Fenti határozatokkal fogadta el a Képviselő-testület azt **a bérleti szerződést is, amely a tevékenység végzéséhez szükséges ingatlan és ingó vagyontárgyak használatát biztosítja** a Kft. részére. Ez alapján a feladatellátás helyként az alábbi ingatlanokat használja a Rojkó-Med Kft**. 2018. július 1. napjától:**

* **Tiszavasvári Vasvári Pál u. 6. szám alatti ingatlan** **(Járóbeteg Szakrendelő),**
* a Központi Orvosi Rendelő **vérvételi hely elhelyezésére szolgáló része**, valamint
* jövőbeli fejlesztés lehetőségét szolgáló vagyonként a **Tiszavasvári, Kabay János u. 21-23. szám** alatti ingatlan

II. Szerződő felek megállapodnak abban, hogy tekintettel jelen szerződés I. pontjában foglaltakra, **a szakorvosi óraszámra vonatkozó feladatellátás helyszínéül szolgáló ingatlanok használati jogára** aSzerződő felek között létrejött **–** Tiszavasvári Város Önkormányzata 315/2016. (XII.22.) Kt. számú határozatával jóváhagyott, és a 267/2017. (XI.7.) Kt. számú határozattal módosított, 2017. április 25. napján kelt – **bérleti szerződés** **1.1.1 pontjának – alábbi - b.) pontja törlésre kerül**:

„1.1.1 b.) **Központi Orvosi Rendelő** – tiszavasvári 2852 helyrajzi számú, orvosi rendelő, egészségház, 3 db gépkocsitároló és udvar, szakrendelő, 1350 m2 nagyságú **ingatlan vérvételi hely elhelyezésére szolgáló 24,26 m2 nagyságú részét;”**

**III. 1 Felek rögzítik, hogy a bérleti szerződés jelen módosítással nem érintett részei változatlan tartalommal továbbra is érvényben és hatályban maradnak.**

III.2. Jelen bérleti szerződés módosítást **Tiszavasvári Város Önkormányzata Képviselő-testülete „**A Rojkó-Med Kft. járóbeteg feladatellátásával kapcsolatos használati szerződés módosításáról**”** szóló…/2018. (XI.22.) Kt. számú **határozattal jóváhagyta** és feljogosította Tiszavasvári Város Önkormányzata polgármesterét jelen szerződés aláírására.

III.3. Szerződő felek jelen szerződést, mint akaratukkal mindenben megegyezőt jóváhagyólag aláírják.

III.4. Jelen **szerződés a felek által történő aláírásának napján lép hatályba.**

Tiszavasvári, 2018. ………………………..

………………………………… ……………………………….

**ROJKÓ-Med Kft Tiszavasvári Város Önkormányzata**

**képviseletében képviseletében**

**Dr. Rojkó László Szőke Zoltán**

**ügyvezető polgármester**