**ELŐTERJESZTÉS**

**Tiszavasvári Város Önkormányzata Képviselő-testületének**

**2018. november 22-én tartandó ülésére**

Az előterjesztés tárgya: Járóbeteg Szakrendelő orvosai részére parkoló biztosítása

Melléklet: 1 db térkép részlet és helyszíni fotók

Az előterjesztés előadója: Szőke Zoltán polgármester

Az előterjesztés témafelelőse: Kovács Edina - ügyintéző

Az előterjesztés ügyiratszáma: TPH/27604/2018.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.18 pont |
|  |  |

Az ülésre meghívni javasolt szervek, személyek:

|  |  |
| --- | --- |
| Dr. Rojkó László |  |
|  |  |
|  |  |

Egyéb megjegyzés: -

Tiszavasvári, 2018. november 14.

##### Kovács Edina

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### A Képviselő-testülethez

**Járóbeteg Szakrendelő orvosai részére parkoló biztosítása**

Tisztelt Képviselő-testület!

A ROJKÓ-MED Kft. részéről kérelem érkezett azzal kapcsolatoson, hogy biztosítsunk 1-2 parkolót a Járóbeteg Szakrendelő szakorvosai számára a Polgármesteri Hivatal mögötti parkolóban, amennyiben ez lehetséges.

A közterületek használatáról, a közutak nem közlekedési célú igénybevétele engedélyezésével kapcsolatos eljárásokról szóló 36/2013. (XI.29.) önkormányzati rendeletben foglaltak alapján van ugyan lehetőség közterületi parkolóhely bérlésére, azonban a bérelt parkoló nem jelölhető és semmilyen formában nem zárható le. Ennek tekintetében, fennáll annak a lehetősége, hogy a Kft. bérli a parkolót, de ugyanúgy nem tudja használni, ezért optimálisabbnak tartom azt a lehetőséget, hogy a Járóbeteg Szakrendelő és a Polgármesteri Hivatal közötti közterületen biztosítsunk 1 db parkolóhelyet, úgy hogy a behajtani tilos tábla alá kihelyezésre kerülne egy kiegészítő tábla „Kivéve Járóbeteg Szakrendelő Orvosai” felirattal. A parkolási lehetőség helyszínét az előterjesztés mellékleteként csatolt fénykép ábrázolja.

A közúti közlekedésről szóló 1988. évi I. törvény 33. § (1) bekezdés bb) pontja alapján a helyi közutak tekintetében a helyi önkormányzat az útkezelő, illetve ezen törvény 34. § (2) bekezdése alapján a közút forgalmi rendjét – ha jogszabály másként nem rendelkezik – a közút kezelője alakítja ki, továbbá a 46. § (1) bekezdés a) pontja szerint a közút kezelőjén a helyi közutak tekintetében a helyi önkormányzat képviselő-testületét kell érteni.

A megvalósításhoz szükséges tábla, és bilincs beszerzésének költségvonzata nettó 4.010,-Ft + Áfa, azaz **összesen bruttó 5.093,-Ft.**

Az összeg tájékoztató jellegű, a számításhoz a Szabados-ok Kft. árai voltak az irányadóak.

Kérem a Tisztelt Képviselő-testületet, hogy a fentiekben foglaltakat figyelembe véve szíveskedjen a határozat-tervezetet elfogadni az orvosok parkolásának a megkönnyítése érdekében.

Tiszavasvári, 2018. november 14.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2018. (XI.22.) Kt. számú**

**határozata**

**Járóbeteg Szakrendelő orvosai részére parkoló biztosítása**

Tiszavasvári Város Önkormányzata Képviselő-testülete, mint a helyi közutak kezelője a közúti közlekedésről szóló 1988. évi I. törvény 33. § (1) bekezdés bb) pontja, a 34. § (2) bekezdése és a 46. § (1) bekezdés a) pontja alapján az alábbi határozatot hozza:

* 1. Elrendeli egy darab kiegészítő közlekedési tábla kihelyezését a Tiszavasvári, Vasvári Pál u. 6. szám előtt meglévő „Behajatani tilos” tábla alá, az alábbi felirattal:

„Kivéve Járóbeteg Szakrendelő Orvosai”

1. Felkéri a polgármestert, hogy a forgalomszabályozó eszköz megrendeléséről és kihelyezéséről gondoskodjon.

**Határidő:** 2018. december 31. **Felelős:** Szőke Zoltán polgármester