**Tiszavasvári Város Önkormányzata**

**Képviselő-testületének**

**……./2018.(XI.22.) Kt. számú**

**határozata**

**Kezdeményezés önerő biztosításához tanuszoda megvalósítására**

Tiszavasvári Város Önkormányzata Képviselő-testülete a „**Kezdeményezés önerő biztosításához tanuszoda megvalósítására” megnevezésű előterjesztéssel kapcsolatban az alábbi döntést hozza:**

1. **A** jelen határozat **1. melléklete szerinti megkeresésben foglalt tartalommal kezdeményezi a Tiszavasváriban megvalósítandó tanuszoda beruházáshoz az önkormányzat által biztosítandó önerő állam általi biztosítását.**
2. Felkéri a polgármestert, hogy a kezdeményezést továbbítsa az **Emberi Erőforrások Minisztériuma Sportért Felelős Államtitkársága felé.**

**Határidő:** azonnal **Felelős:** Szőke Zoltán

polgármester

1. **MELLÉKLET ……./2018 (xi.22.) kT. SZÁMÚ HATÁROZATHOZ**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Ügyiratszám:

Ügyintéző:

**Emberi Erőforrások Minisztériuma**

**Sportért Felelős Államtitkárság**

**Dr. Szabó Tünde államtitkár részére**

**Tisztelt Államtitkár Nő!**

1. **Előzmények, helyzetismertetés:**

A Nemzeti Sportközpontok (továbbiakban: NSK) még 2017 júniusában kereste meg Tiszavasvári Város Önkormányzatát a Nemzeti Köznevelési Infrastruktúra Fejlesztési Program II. ütemének keretében megvalósuló tanuszoda beruházás előkészítésével kapcsolatosan. Megkeresésükben kérték, jelöljük meg az általunk megfelelőnek tartott helyszínt, melynek eleget téve 2 helyszínt tartunk megfelelőnek a tanuszoda megvalósítására: **Vágóhíd u. 6661 hrsz vagy a Városi Sportcsarnok (Petőfi út) területe.**

A **Hajdúkerületi és Bihari Víziközmű Szolgáltató Zrt. Tiszavasvári Üzemigazgatósága** (továbbiakban: HBVSZ Zrt) – az Önkormányzat felkérése alapján - **megvizsgálta fent említett két helyszínt és a Vágóhíd úti ingatlant javasolják megfelelőbbnek az alábbiak miatt:**

A HBVSZ Zrt. részéről **a Vágóhíd úti ingatlanon az ivóvíz biztonságosan biztosítható az üdülőterületet ellátó 2 db ivóvíz vezetékről**. A tanuszoda egyidejű feltöltését az ivóvíz hálózat, illetve a Városi Vízmű is képes kapacitásilag biztosítani. A terület mellett elhaladó **Hortobágyi csatorna, a csatornába vezetendő vizet el tudja vezetni,** a már a Tiszavasvári üdülőterületen megvalósult belvízelvezető projekt megvalósulásának köszönhetően, már az üdülő területet sem veszélyezteti a tanuszoda szennyvízének leeresztése. Ezzel szemben a **Petőfi úti ingatlan szennyvízelvezetés szempontjából akadályokba ütközhet**, mivel a medence egyidejű leeresztése hirtelen kiugró terhelést ad a szennyvízelvezető rendszerre, illetve az átemelő aknákra és szivattyúkra, mely a lakosság részére végzett víziközmű **szolgáltatást akadályozhatja.**

A Hortobágyi csatornába történő bevezetés vízjogi üzemeltetési engedély köteles tevékenység, mely engedélyeztetési eljárásnak is vannak költségei (pl.: vízjogi létesítési és üzemeltetési tervdokumentáció elkészítése, szennyvízelvezető vezeték kiépítésének díja). A szennyvízkezelést a HBVSZ Zrt. nettó 227,5+Áfa/m3 díjon végzi el.

1. **Költségkimutatás:**

**Az NSK rendelkezésünkre bocsátotta költségkalkulációját a tanuszoda kialakításával kapcsolatban, mely 90 millió forint összegű kiadást irányoz elő.** Az összeg nagyságára tekintettel Önkormányzatunk is árajánlatokat kért be

A bekért árajánlatok alapján az alábbi költségek merülnek fel a tanuszoda lehetséges helyszínével (Vágóhíd u. 6661 hrsz) kapcsolatosan:

***I. Közművek:***

***1. Gázelosztó vezeték építése + csatlakozási díj: b. 3.066.196,-Ft***

*Amennyiben megvalósul, akkor ebből az összegből visszafizetésre kerül b. 2.804.671,-Ft az ingatlan mindenkori tulajdonosának részére, amennyiben a felek ettől eltérően nem állpodnak meg, az üzembehelyezést követő 2 gázév utáni 2 évben fizeti vissza 2 egyenlő részben kamatmentesen.*

***2. Elektromos áram közcélú vezeték létestése + csatlakozási díj: b. 3.039.313,-Ft***

*Ezen felül ki kell építenünk egy áramváltós kábelfogadó szekrényt, fogyasztásmérő szekrényt, tervet kell készíteni a mérőhely kialakításáról, be kell szerezni az OMH által készített hitelesítési bizonyítvány másolatát, valamint a mérőváltókat be kell szerezni és be is kell építeni (beszerzési ár 50-80 eFt)*

***3. a) Terület víztelenítése, talajvízszint süllyesztése (terv és kivitelezés): b. 6.681.470,-Ft***

***Üzemeltetés ára:*** *n.15.000,-Ft +Áfa/nap =**b. 19.050,-Ft/nap,**az NSK tájékoztatása alapján kb.: 45 napot vesz igénybe a síkalapozás (19.050,-Ft x 45 nap* ***= b. 857.250,-Ft****)! – NNK Kft.-*

***vagy***

***b)******Terület víztelenítése (terv és kivitelezés): b. 9.525.000,-Ft***

***Üzemeltetés ára:*** *n. 20.000,-Ft +Áfa/nap =**b. 25.400,-Ft/nap,**az NSK tájékoztatása alapján kb.: 45 napot vesz igénybe a síkalapozás (25.400,-Ft x 45 nap =* ***b. 1.143.000,-Ft****)! – Valvata Kft.-*

***4. Ivóvíz és szennyvíz hálózat:***

*Ivóvíz biztonságosan biztosítható az üdülő területét ellátó 2 db ivóvíz vezetékről és a medence egyidejű feltöltését is képes ellátni a kapacitását figyelembe véve.*

*A Hortobágyi főgyűjtő csatorna a leeresztendő szennyvizet el tudja vezetni, amennyiben van rá engedély (nem tudom h van-e?), ha ez nem lehetséges úgy a HBVSZ Zrt. is el tudja vezetni és a szennyvíztelepen kezelni.*

*Hosszú távon célszerűbb a Hortobágyi főgyűjtő csatornába leereszteni a szennyvizet, ha nincs rá engedélyünk azt meg kell kérni. (tervezés kb.: 250.000,-Ft, eljárási díj kb.: 140.000,-Ft)*

1. **Az önkormányzat költségvetési helyzete, nehézségei:**

**Önkormányzatunk rendkívül nehéz helyzetbe került ebben az évben, melyet az alábbiakkal támasztok alá:**

Tiszavasvári Város Önkormányzat pénzügyi helyzetét jelentősen nehezíti, hogy a 2017. és 2018. évi bérintézkedések (bérminimum és garantált bérminimum növelése, szociális hozzájárulási adó csökkentés) az idei évre halmozottan hatnak, ezek hatása Önkormányzati szinten a kimutatásaink alapján 68.858.753 Ft. Önkormányzatunk 2017. évben 39.826.809 Ft támogatásban részesült a többletkiadások kompenzálására, míg az idei évre erre a célra külön támogatást nem kaptunk.

A mostani ismereteink szerint a gyermekétkeztetés 2018. évi támogatása is jelentősen alatta marad a várható kiadásnak, ez előreláthatóan 11.000.000 Ft-ot meghaladó hiányt eredményez.

A védőnői ellátás, amely kötelező feladat, egy 100 %-ban Önkormányzati tulajdonú nonprofit kft. végzi, éves szinten megközelítőleg 8.700.000 Ft többletkiadást okoz Önkormányzatunknak. Ennek oka a tevékenység alulfinanszírozottsága, így ezt az összeget támogatásként kell biztosítani a kft számára.

**Az Önkormányzat a saját bevételei (helyi adó, ingatlan eladás stb.) terhére tud fejlesztéseket végrehajtani, ezek a bevételek az eddigi években sem voltak elegendőek a szinten tartásra sem. A fentiek miatt megközelítőleg 90 millió Ft-tal csökkentenünk kell beruházásra, felújításra, karbantartásra fordítható forrásainkat.**

**A tanuszoda megvalósításához szükséges önerőt kizárólag hitelfelvétellel tudná biztosítani az önkormányzat, melyhez kormányengedély szükséges. Ennek kimenetele előre nem látható, ezen kívül ilyen mértékű hitel felvétele tovább rontaná az önkormányzat egyébként sem könnyű helyzetét.**

**Felmerült továbbá ezzel kapcsolatban egy további probléma. Alapvetően az ingatlan közművesítése megvalósítható az ingyenes tulajdonba adást megelőzően. Viszont a belvízmentesítésre magánál a beruházásnál kerülne sor. Azaz nem önkormányzati ingatlanon, nem önkormányzati beruházást finanszírozna az önkormányzat hitelből. Ez működéi hitelnek minősül, ami még bizonytalanabbá teszi a kormányengedély megszerzését.**

A tanuszoda Tiszavasváriban történő megvalósítása **elsődleges érdekünk**. **Kiemelt figyelmet kívánok fordítani** a projekt megvalósítására. **Fenti nehézségek okán azonban szíves segítségüket kérem az önerő biztosításához.**

Közreműködő segítségüket előre is köszönöm!

Tiszavasvári, 2018. november 20.

Tisztelettel:

**Szőke Zoltán**

**polgármester**